ΓΡΑΠΤΗ ΕΡΩΤΗΣΗ E-0711/01

υποβολή: Per Gahrton (Verts/ALE) προς την Επιτροπή

(8 Μαρτίου 2001)

Θέμα: Κατάσταση των Ουϊγούρων στο Σινκιάνγκ

Σύμφωνα με εκθέσεις διαφόρων οργανώσεωνπεράσπισης των ανθρωπίνων δικαιωμάτων η κατάσταση των Ουϊγούρων στο Σινκιάνγκ είναι από πολλές απόψεις ιδιαίτερα ανησυχητική. Ποια εικόνα της κατάστασης έχει σχηματίσει η Επιτροπή; Με ποιον τρόπο επιδιώκει η Ε.Ε. να βελτιώσει την κατάσταση των Ουϊγούρων;

Απάντηση του κ Patten εξ ονόματος της Επιτροπής

(8 Μαΐου 2001)

Η Ένωση έχει δεσμευτεί να ενισχύσει τον σεβασμό των δικαιωμάτων του ανθρώπου παγκοσμίως. Τα δικαιώματα του ανθρώπου κατέχουν σημαντική θέση στις σχέσεις της Ένωσης με τρίτες χώρες. Κατά συνέπεια η Επιτροπή παρακολουθεί εκ του σύνεγγυς την κατάσταση των δικαιωμάτων του ανθρώπου στην Κίνα, μεταξύ άλλων, της κατάστασης των κυρίως ισλαμιστών Ουιγούρων που ζουν στην αυτόνομη περιφέρεια Σινκιάνγκ Ουιγκούρ. Το θέμα αυτό τίθεται συχνά στο πλαίσιο του διαλόγου για τα δικαιώματα του ανθρώπου που διεξάγεται μεταξύ της Ένωσης και της Κίνας.

Στη Σινκιάνγκ, που συνορεύει με το Αφγανιστάν, το Πακιστάν, το Καζακστάν, το Τατζικιστάν και τη Δημοκρατία της Κιργισίας, κατοικούν πάνω από επτά εκατομμύρια τουρκόφωνοι Ουιγούροι. Οι κεντρικές αρχές της Κίνας δεικνύουν ανησυχία για τις αυτονομιστικές ομάδες των Ουιγούρων. Επίσης, οι περισσότερες μορφές θρησκευτικής και πολιτιστικής έκφρασης και δημόσιας δράσης αποτελούν αντικείμενο ελέγχου και κριτικής ως προς το πολιτικό τους περιεχόμενο.

Ενώ οι συνθήκες διαβίωσης της πλειοψηφίας του κινεζικού πληθυσμού έχουν βελτιωθεί κατά τα τελευταία είκοσι έτη και παρά το γεγονός ότι η οικονομική μεταρρύθμιση και απελευθέρωση έχουν εισαγάγει αυξημένο βαθμό ελευθερίας και αυτοδιάθεσης για τους πολίτες,φίσταται ακόμη ευρύ χάσμα μεταξύ των διεθνώνποχρεώσεων της Κίνας και της κατάστασης των ανθρωπίνων δικαιωμάτων επιτόπου.

Το 1996 καθιερώθηκε διμερής διάλογος για τα δικαιώματα του ανθρώπου μεταξύ της Ένωσης και της Κίνας. Μεταξύ των θεμάτων που ετέθησαν περιλαμβάνονται η καταπίεση των εθνικών μειονοτήτων, ο περιορισμός της θρησκευτικής ελευθερίας, η καταπίεση των πολιτικών αντιφρονούντων, των αυθαίρετων όρων κράτησης και της εκτεταμένης εφαρμογής της θανατικής ποινής. Η Ένωση έχει ζητήσει επανειλημμένως από την Κίνα να προβεί ταχέως στην κύρωση των δύο συμφώνων των Ηνωμένων Εθνών για τα οικονομικά, τα κοινωνικά και πολιτιστικά δικαιώματα καθώς και για τα αστικά και πολιτικά δικαιώματα, τα οποίαπέγραψε η Κίνα το 1997 και 1998 αντίστοιχα. Τα δύο αυτά σύμφωνα εξακολουθούν να είναι ο ακρογωνιαίος λίθος για τη βελτίωση της κατάστασης όσον αφορά τα ατομικά δικαιώματα στην Κίνα. Το γεγονός ότι το Εθνικό Λαϊκό Κογκρέσο (ΕΛΚ) αποφάσισε προσφάτως να εγκρίνει την κύρωση του συμφώνου των Ηνωμένων Εθνών για τα οικονομικά, κοινωνικά και πολιτιστικά δικαιώματα, έστω και με ορισμένες επιφυλάξεις, πρέπει να γίνει δεκτό με ικανοποίηση και το σύμφωνο πρέπει τώρα να εφαρμοσθεί. Η Ένωση θα εξακολουθήσει να ασκεί πίεση για την κύρωση του συμφώνου για τα αστικά και πολιτικά δικαιώματα.

Επίσης, η Ένωση θα εξακολουθήσει να θέτει το θέμα της κατάστασης των Ουιγούρων στο πλαίσιο του διαλόγου για τα δικαιώματα του ανθρώπου που διεξάγει τόσο στην Κίνα όσο και σε άλλες χώρες.